10 साल 10 महीने की सजा भी; पाकिस्तानी जासूस को सेना के सीक्रेट बताता था
Soldier awarded over 10 years sentence for passing information to Pak spy, आर्मी ने पाकिस्तान दूतावास के कर्मचारी को सीक्रेट इंफॉर्मेशन देने वाले सैनिक को 10 साल 10 महीने जेल की सजा सुनाई है।
इंडियन आर्मी ने एक जवान का कोर्ट मार्शल किया है। साथ ही उसे 10 साल 10 महीने जेल की सजा भी सुनाई है। जवान पर पाकिस्तानी दूतावास के कर्मचारी को सीक्रेट इन्फॉर्मेशन देने का दोष सिद्ध हुआ था।
वह भारत की उत्तरी सीमाओं पर सेना के मूवमेंट के बारे में जानकारी देता था। न्यूज एजेंसी ANI के मुताबिक, एक महिला अधिकारी की अध्यक्षता में सैनिक का कोर्ट मार्शल हुआ है।
पाकिस्तानी जासूस को कई जरूरी दस्तावेज दिए
ANI ने बताया कि सैनिक ने दिल्ली स्थित इस्लामिक रिपब्लिक ऑफ पाकिस्तान के उच्चायोग में काम करने वाले पाकिस्तानी नागरिक आबिद हुसैन उर्फ नाइक आबिद को जरूरी दस्तावेज उपलब्ध करवाए। सैनिक जहां तैनात था, वहां की जानकारी दी। इसके अलावा सभी गार्डों के ड्यूटी की लिस्ट पाकिस्तान जासूस को भेजी थी।
लॉकडाउन के दौरान चलने वाले वाहनों की सूची भी दी
आर्मी की जांच में पता चला कि सैनिक ने आबिद हुसैन को कोविड लॉकडाउन के दौरान चलने वाले वाहनों की भी जानकारी दी थी। हालांकि उसके पास छोटी-मोटी जानकारी ही थी। इसी वजह से ज्यादा जानकारी नहीं भेज सका।
दैनिक भास्कर की ये खबरें भी पढ़ें ...
राजस्थान में 4 पाकिस्तानी एजेंट पकड़े गए
राजस्थान की इंटेलिजेंस पुलिस ने बाड़मेर से 4 लोगों को पकड़ा है, ये सभी पाकिस्तानी खुफिया एजेंसी ISI के लिए जासूसी कर रहे थे। चार पाक जासूसों को अलग-अलग जगहों से डिटेन किया है। इसमें एक जासूस आईएसआई के बुलावे पर कई बार पाकिस्तान भी गया और भारत की गोपनीय व सामाजिक सूचनाएं दीं। पूरी खबर पढ़ें ...
रईस को आईएसआई एजेंट बनाने वाला गिरफ्तार
यूपी एटीएस ने पाकिस्तानी खुफिया एजेंसी ISI के लिए एजेंट बनाने का काम करने वाले अरमान को मुंबई से गिरफ्तार कर लिया। अरमान ने ही पिछले दिनों गिरफ्तार गोंडा के रहने वाले रईस को पाकिस्तान के लिए जासूसी करने के लिए आईएसआई का एजेंट बनाया था। पूरी खबर पढ़ें ...